《妾薄命》
唐代·常理

十五玉童色，双蛾青弯弯。鸟衔樱桃花，此时刺绣闲。

娇小恣所樱，误人金指环。艳花句引落，灭烛屏风关。

妾怕愁中画，君偷薄里还。初谓来心平若案，

谁知别意险如山。乍啼罗袖娇遮面，不忍看君莫惜颜。

作者简介：常理，玄宗天宝以前人。生平不详。其诗曾收入李康成《玉台后集》。事迹据《初唐诗纪》卷五九。《全唐诗》存诗2首。